Plymouth (Bro-Saoz)

Plymouth ([ˈplɪməθ] e saozneg) zo ur porzh bras e Bro-Saoz e kontelezh Devon, war harzoù reter Kerne-Veur. Brudet eo evel porzh-brezel dreist-holl, dre m'eo HMNB Devonport (His Majesty's Naval Base e Devonport), an hini brasañ en Europa ar C'hornaoueg. Gerdarzh Dont a ra anv kêr eus anv ar stêr Plym hag eus mouth (genoù). Aberplymm eo an anv e kerneveureg. Douaroniezh Emañ Plymouth etre ar stêr Tamer er c'hornôg hag ar stêr Plym er reter, en ur pleg-mor a ra anezhi unan eus brasañ perzhier naturel er bed. Se zo kaoz e oa ur goudor eus ar c'hentañ evit ar morlu saoz. Istor Eus Plymouth e tivroas an dud anvet pilgrims (pirc'hirined) da Amerika e 1620 war al lestr Mayflower, hag eno e voe savet trevadenn Plymouth gante ha kêr Plymouth, e Massachusetts. Statud Abaoe ar 1añ a viz Ebrel 1998 ez eo Plymouth un aotrouniezh unvan disrannet diouzh kontelezh velestradurel Devon, daoust dezhi chom en he c'hontelezh lidel, e Bro-Saoz. Treuzdougen Ul linenn karrlistri zo etre Plymouth ha Rosko, hag ul linenn arall etre Plymouth ha Santander (Spagn). Kêrioù gevellet 1963 : Brest, Breizh 1976 : Gdynia, Polonia 1990 : Novorossiysk, Rusia • Donostia, Euskal Herria 2001 : Plymouth, Massachusetts, Stadoù-Unanet Darempred zo ivez gant : Sekondi-Takoradi, Ghana Liammoù diavaez (en) Lec'hienn ofisiel Plymouth